II Campus d’Estiu per al Burjassot CF
2025-07-24

L’inici de les vacances escolars seran d’allò més esportives per al Burjassot CF ja que, durant els últims dies del mes de juny, concretament del 25 al 29, el Club Degà de la Comunitat Valenciana celebrarà el seu II Campus d’Estiu en el qual, com no podia ser d’una altra manera, el futbol serà el protagonista indiscutible. Ja s’ha obert el termini de reserva que pot realitzar-se posant-se en contacte amb la coordinadora del campus, Mª José Alcántara, en el 640 83 72.

Amb monitors i entrenadors titulats, durant el campus s’ensenyarà als participants tecnificació, coordinació i jocs pre esportius amb l’objectiu que milloren la seua tècnica i la seua manera de jugar al futbol. Així mateix, tindran temps també de piscina. L’horari del campus serà de 9 a 14 hores i es posa a la disposició de les famílies que així ho necessiten l’horari d’entrada a les 8.15 hores.

Una vegada finalitzat el campus, els participants rebran els diplomes acreditatius del mateix, medalles i diversos regals.